મોડાસા/ હિંમતનગર | કોંગ્રેસ અને અન્ય વિરોધપક્ષો દ્વારા પેટ્રોલ -ડીઝલના ભાવમાં અતિશય વધારો થવાને પગલે ભારત બંધનું એલાન સોમવારે આપવામાં આવ્યુ હતું. જેના અનુસંધાને સોમવારે સવારે સાબરકાંઠા-અરવલ્લી જિલ્લામાં બજાર બંધ કરાવવા કોંગ્રેસી કાર્યકરો નીકળી ગયા હતી. હિંમતનગરમાં કાર્યકરોએ અડધો કલાક બંધ રાખજો પછી ખોલી નાખજોની કાકલૂદી કરતા જોવા મળ્યા હતા. જે બાદ બજાર ખુલ્લા જોવા મળ્યા જ્યારે અન્ય સ્થળે મિશ્રપ્રતિસાદ રહ્યો હતો. જ્યારે મોડાસા, માલપુર, મેઘરજ, ધનસુરા, બાયડ અને ભિલોડામા બંધને સમર્થન મળતાં બજારો બંધ હાલતમાં રહ્યા હતાં. ભિલોડામાં કાર્યકરો રસ્તા પર ટાયરો સળગાવી બસની હવા કાઢી નાખી હતી. જ્યારે બાયડમાં ધારાસભ્ય સાથે નિકળેલા કાર્યકરો અને પલીસ વચ્ચે બોલાચાલી થઇ હતી. માલપુરમાં કાર્યકરો રસ્તા પર બેસી ગયા હતા ચક્કાજામનો પ્રયાસ કર્યો હતોે . મોડાસામાં પણ કાર્યકરોએ દુકાનો બંધ કરાવી હતી.